CELEX: 62012TN0460
Language: fi
Date: 2012-10-17 00:00:00
Title: Asia T-460/12: Kanne 17.10.2012 — Virgin Media v. komissio

8.12.2012   
            
            
               FI
            
            
               Euroopan unionin virallinen lehti
            
            
               C 379/28
            
         Kanne 17.10.2012 — Virgin Media v. komissio
   (Asia T-460/12)
   2012/C 379/49
   Oikeudenkäyntikieli: englanti
   
      Asianosaiset
   
   
      Kantaja: Virgin Media Ltd (Hook, Yhdistynyt kuningaskunta) (edustajat: solicitor J. Ellison, solicitor D. Slater ja asianajaja D. Waelbroeck)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi ja katsomaan sen perustelluksi
            
         
               —
            
            
               kumoamaan komission 12.6.2012 tekemän valtiontukipäätöksen SA.33540, joka julkaistiin Euroopan unionin virallisessa lehdessä 25.7.2012 ja jossa todettiin tukitoimenpide ”City of Birmingham — Digital Districts NGA Network” Euroopan unionin toiminnasta tehdyn sopimuksen 107 artiklan 3 kohdan c alakohdan mukaiseksi, sekä
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste, jonka mukaan riidanalaisessa päätöksessä esitettiin virheellisesti tosiseikat ja todettiin muun muassa, että
               
                           —
                        
                        
                           kantajalla ei ollut kilpailuasemaa Birminghamin Digital Districts -laajakaista-alueilla, joihin kuuluvat Digbeth, Eastside ja Jewellery Quarter (jäljempänä merkityksellinen alue)
                        
                     
                           —
                        
                        
                           merkityksellisellä alueella on vain vähän seuraavan sukupolven laajakaistaliityntäverkkoja (Next Generation Access, NGA), jotka muodostuvat BT Group plc:n suunnitellusta valokuitukaapelien asentamisesta maan alle paikalliseen jakopisteeseen asti (Fibre-to-the-cabinet, FTTC) kyseisen alueen osalla
                        
                     
                           —
                        
                        
                           laajakaistanopeudet merkityksellisellä alueella ovat pääosin hitaita (tiedostojen siirto palvelimelta omalle koneelle 20 Mbit/s ja tiedostojen siirto omalta koneelta palvelimelle 2 Mbit/s)
                        
                     
                           —
                        
                        
                           markkinat toimivat puutteellisesti, koska tietyt nimenomaiset palvelut eivät ole alueen tiettyjen pienten ja keskisuurten yritysten (jäljempänä PK-yritykset) saatavilla hintaan, johon niillä on varaa
                        
                     
                           —
                        
                        
                           kukaan asianosaisista ei vastustanut Birmingham City Councilin NGA-laajakaistasuunnitelmaa, joka koskee Digital Districts -alueita (jäljempänä suunnitelma)
                        
                     
                           —
                        
                        
                           kartoitus- ja kuulemismenettely osoittaa, että suunnitelma ei vaikuta kielteisesti kilpailuun.
                        
                     
         
               2)
            
            
               Toinen kanneperuste, jonka mukaan valtiontukisääntöjä ja erityisesti niitä, jotka esitetään yhteisön suuntaviivoissa valtiontukisääntöjen soveltamisesta laajakaistaverkkojen nopean käyttöönoton yhteydessä (EUVL 2009 C 235, s. 7) (jäljempänä laajakaistasuuntaviivat), on sovellettu virheellisesti. Vastaajan SEUT:n valtiontukimääräysten ja laajakaistasuuntaviivojen virheelliseen soveltamiseen kuuluu muun muassa
               
                           —
                        
                        
                           sen olettaman kumoamatta jättäminen, joka koskee valtiontuen lainvastaisuutta alueella, jolla on kilpailevia kotitalouksille tarkoitettuja laajakaistapalveluja (laajakaistasuuntaviivojen 77 ja 78 kohta)
                        
                     
                           —
                        
                        
                           markkinoiden toimintapuutteen osoittamatta jättäminen (laajakaistasuuntaviivojen 35 kohta) ja erityisesti merkityksellisten markkinoiden, joilla toimintapuute väitetysti esiintyy, määrittämättä jättäminen; mielekkäiden todisteiden, joilla ”toimintapuute” voidaan osoittaa yksinomaan hinnan perusteella, esittämättä jättäminen
                        
                     
                           —
                        
                        
                           asianmukaisen markkinatutkimuksen toteuttamatta jättäminen (laajakaistasuuntaviivojen 51 kohdan a alakohta)
                        
                     
                           —
                        
                        
                           valtiontuen kilpailuvaikutuksen arvioimatta jättäminen merkityksellisillä markkinoilla laajakaistasuuntaviivojen 34 ja 45 kohdan mukaisesti.